ریسٹورنٹ

ریسٹورنٹ یا ریستوران (Restaurant)، اک ایہجئا کاروبار اے جیہدے وچ کھاݨ پیݨ دی اشیاء تیار کیتیاں تے گاہکاں نوں پیش کیتیاں جاندیاں نیں۔ کھاݨا عام طور تے احاطے وچ پیش کیتا تے کھایا جاندا اے، لیکن بہت سارے ریسٹورنٹ ٹیک آؤٹ تے کھاݨے دی ترسیل دی خدمات وی پیش کردے نیں۔ ریسٹورنٹ ظاہری شکل تے پیشکشاں وچ مختلف قِسماں دے ہُندے نیں، بشمول سستے فاسٹ فوڈ ریسٹورنٹ تے کیفے ٹیریا توں لے کے درمیانی قیمت واݪے فیملی ریسٹورنٹ، اعلا قیمت واݪے لگژری اسٹیبلشمنٹ تک، مُختلِف قِسم دے پکوان تے سروس ماڈل۔

 تاریخ 
ریسٹورنٹ دی اصطلاح اُنیویں صدی دے اوائل توں رائج اے، جو لفظ "restore" توں ماخوذ اے۔ ریسٹورنٹ دی اصطلاح شاید 1507 وچ اک "بحالی مشروب" دے طور تے استعمال ہوئی اے تے 1521 وچ خط و کتابت وچ ایہدا مطلب اے، جو طاقت نوں بحال کردا اے، اک مضبوط غذا یا علاج۔

اک ریسٹورنٹ دی طرحاں اک عوامی کھاݨے دی تنصیب دا ذِکر قدیم مصر دے 512 قبل مسیح دے ریکارڈ وچ مِݪدا اے۔ ایہدے وچ اک ڈش، اناج دی اک پلیٹ، جنگلی پرندے تے پیاز پیش کیتے جاندے سی۔

جدید ریسٹورنٹ دا پیش خیمہ تھرموپولیئم اے، قدیم یونان تے قدیم روم دا اک ادارہ، جو تیار کھاݨا تے مشروبات بیچدا تے پیش کردا سی۔ ایہ ادارے کِسے حد تک جدید فاسٹ فوڈ ریسٹورنٹ ناݪ مݪدے جݪدے سن۔ ایہناں دے کوݪ اکثر ایہجئے لوک آؤندے سیی جیہناں کوݪ نِجی کِچن نئ،یں سی۔ رومی سلطنت وچ اوہ انسولے دے باشندےآں وچ مقبول سی۔

پومپئی وچ، پورے شہر وچ سروس کاؤنٹرز دے ناݪ 158 تھرموپولیا دی نشاندہی کیتی گئی اے۔ اوہ قصبے دے مرکزی محور تے عوامی مقامات اُتے مرکوز سی، جِتھے مقامی لوک اکثر آؤندے سی۔ 

 جدید فارمیٹ 
پیرس وچ اس لفظ نوں استعمال کرن واݪے اِبتدائی جدید فارمیٹ واݪے "ریسٹورنٹ" اوہ ادارے سن جو بولیون، گوشت تے آنڈے ناݪ بݨیا اک شوربا پیش کردے سی، جیہدے بارے وچ کہیا جاندا سی کہ اوہ صحت تے طاقت نوں بحال کردا اے۔ اس قِسم دا پہلا ریسٹورنٹ 1765 یا 1766 وچ Mathurin Roze de Chantoiseau نے rue des Poulies اُتے کھولیا سی، جو ہُݨ Rue de Louvre دا حِصہ اے۔Rebecca L. Spang, The Invention of the Restaurant: Paris and Modern Gastronomic Culture (Harvard University Press, 2001),  مالک دا نام بعض اوقات بولانجر دے طور تے دِتا جاندا اے۔ پہلے کھاݨے دیاں جگہاں دے برعکس، ایہنوں خوبصورتی ناݪ سجایا گیا سی تے گوشت دے شوربے توں علاوہ میکرونی سمیت کئی دیگر "بحالی" ڈِشز دا مینیو پیش کیتا گیا سی۔ Chantoiseau تے دوسرے شیفّس نے "traiteurs-restaurateurs" دا لقب اختیار کیتا۔

 ہور دیکھو 
 ہوٹل
 کچن
 سلاد بار

 حوالے 

گٹھ:ریسٹورنٹ
گٹھ:کھاݨ پیݨ
گٹھ:ہوٹل